CELEX: 31965R0051
Language: el
Date: 1965-04-01 00:00:00
Title: Κανονισμός αριθ. 51/65/ΕΟΚ της Επιτροπής της 1ης Απριλίου 1965 περί τροποποιήσεως των κοινών κανόνων ποιότητος ορισμένων οπωροκηπευτικών

Avis juridique important

|

31965R0051

Κανονισμός αριθ. 51/65/ΕΟΚ της Επιτροπής της 1ης Απριλίου 1965 περί τροποποιήσεως των κοινών κανόνων ποιότητος ορισμένων οπωροκηπευτικών  

Επίσημη Εφημερίδα αριθ. 055 της 03/04/1965 σ. 0793 - 0797 Δανική ειδική έκδοση: Σειρά I Κεφάλαιο 1965-1966 σ. 0050  Αγγλική ειδική έκδοση: Σειρά I Κεφάλαιο 1965-1966 σ. 0057  Ελληνική ειδική έκδοση: Κεφάλαιο 03 τόμος 1 σ. 0171  Ισπανική ειδική έκδοση: Κεφάλαιο 03 τόμος 1 σ. 0134  Πορτογαλική ειδική έκδοση : Κεφάλαιο 03 τόμος 1 σ. 0134  Φινλανδική ειδική έκδοση: Κεφάλαιο 3 τόμος 1 σ. 0107  Σουηδική ειδική έκδοση: Κεφάλαιο 3 τόμος 1 σ. 0107 

++++ΚΑΝΟΝΙΣΜΟΣ αριθ . 51/65/ΕΟΚ ΤΗΣ ΕΠΙΤΡΟΠΗΣ  της 1ης Απριλίου 1965  περί τροποποιήσεως των κοινών κανόνων ποιότητος ορισμένων οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό αριθ . 23 περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών ( 1 ) , και ιδίως το άρθρο 4 παράγραφος 3 ,  Εκτιμώντας :  ότι παρατηρείται σημαντική εξέλιξη στις τεχνικές εμπορίας ορισμένων οπωροκηπευτικών   ότι λόγω των τεχνικών αυτών που συνδέονται , μεταξύ άλλων , με τις απαιτήσεις της ζητήσεως των αγορών καταναλώσεως και χονδρικής πωλήσεως , οι κοινοί κανόνες ποιότητος σχετικά με πολλά προϊόντα πρέπει να τροποποιηθούν κατά τρόπο , ώστε να προσαρμοσθούν στις νέες απαιτήσεις   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο Μόνο  Τα παραρτήματα ΙΙ/4 και ΙΙ/5 του κανονισμού αριθ . 23 καθώς και τα παραρτήματα Ι/5 και Ι/8 του κανονισμού αριθ . 58 ( 2 ) τροποποιούνται σύμφωνα με τα παραρτήματα του παρόντος κανονισμού .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , την 1η Απριλίου 1965 .  Για την Επιτροπή  Ο Πρόεδρος  Walter HALLSTEIN  ΠΑΡΑΡΤΗΜΑ Ι  Τροποποιήσεις των κοινών κανόνων ποιότητος για τα ροδάκινα  ( Παράρτημα ΙΙ/4 του κανονισμού αριθ . 23 )  Ι . Στον τίτλο ΙΙΙ : " ΤΑΞΙΝΟΜΗΣΗ ΚΑΤΑ ΜΕΓΕΘΟΣ " :  - Η κλίμακα ταξινομήσεως κατά μέγεθος ανάλογα με τη διάμετρο αντικαθίσταται από την ακόλουθη κλίμακα :  " 90 χιλιοστόμετρα και άνω  από 80 χιλιοστόμετρα περιλαμβανόμενα μέχρι 90 χιλιοστόμετρα μη περιλαμβανόμενα  από 73 χιλιοστόμετρα περιλαμβανόμενα μέχρι 80 χιλιοστόμετρα μη περιλαμβανόμενα  από 67 χιλιοστόμετρα περιλαμβανόμενα μέχρι 73 χιλιοστόμετρα μη περιλαμβανόμενα  από 61 χιλιοστόμετρα περιλαμβανόμενα μέχρι 67 χιλιοστόμετρα μη περιλαμβανόμενα  από 56 χιλιοστόμετρα περιλαμβανόμενα μέχρι 61 χιλιοστόμετρα μη περιλαμβανόμενα  από 51 χιλιοστόμετρα περιλαμβανόμενα μέχρι 56 χιλιοστόμετρα μη περιλαμβανόμενα " .  - Το εδάφιο που αρχίζει από :  " Επί πλέον , τα ροδάκινα περιφερείας ... " : αντικαθίσταται από το ακόλουθο εδάφιο :  " Επί πλέον , τα ροδάκινα περιφερείας 15/16 εκατοστομέτρων ή διαμέτρου 47/51 χιλιοστομέτρων γίνονται δεκτά μέχρι την 31η Ιουλίου , εξαιρέσει αυτών της κατηγορίας " Εχtra " " .  ΙΙ . Στον τίτλο ΙV : " ΑΝΟΧΕΣ " :  Οι διατάξεις της παραγράφου Β " Ανοχές μεγέθους " αντικαθίστανται από τις ακόλουθες διατάξεις :  " 10 % κατ ' αριθμό ή κατά βάρος φρούτων τα οποία απέχουν από το μέγεθος που λαμβάνεται υπόψη εντός του ορίου του ενός εκατοστομέτρου περισσότερο ή λιγότερο στην περίπτωση ταξινομήσεως κατά περιφέρεια και των 3 χιλιοστομέτρων περισσότερο ή λιγότερο στην περίπτωση ταξινομήσεως κατά διάμετρο . "  ΠΑΡΑΡΤΗΜΑ ΙΙ  Τροποποιήσεις των κοινών κανόνων ποιότητος για τα μαρούλια , κατσαρά αντίδια και πλατύφυλλα αντίδια ( σκαρόλες )  ( Παράρτημα ΙΙ/5 του κανονισμού αριθ . 23 )  Ι . Στον τίτλο ΙΙ , παράγραφος Γ ιι ) : " Κατηγορία ΙΙ " :  Το τελευταίο εδάφιο καταργείται .  ΙΙ . Στον τίτλο V , παράγραφος Β : " Συσκευασία " :  - Το δεύτερο εδάφιο αντικαθίσταται από το ακόλουθο εδάφιο :  " Η συσκευασία πρέπει να είναι τέτοια , ώστε να εξασφαλίζει την κατάλληλη προστασία του προϊόντος . "  - Το τρίτο εδάφιο αντικαθίσταται από το ακόλουθο εδάφιο :  " Τα σαλατικά δύνανται να παρουσιάζονται σε ένα ή περισσότερα στρώματα  κάθε στρώμα αποτελείται από τον ιδιο αριθμό τεμαχίων . Τα κατσαρά αντίδια και τα μαρούλια , εκτός από τα επιμήκη μαρούλια ( ROMAINES ) , πρέπει να τοποθετούνται καρδιά με καρδιά όταν παρουσιάζονται σε δύο στρώματα , εκτός αν αυτά χωρίζονται με ένα κατάλληλο υλικό προστασίας . "  ΠΑΡΑΡΤΗΜΑ ΙΙΙ  Τροποποιήσεις των κοινών κανόνων ποιότητος για τα καρότα  ( Παράρτημα Ι/5 του κανονισμού αριθ . 58 )  Ι . Στον τίτλο ΙΙ : " ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ " :  - Παράγραφος Β : " Ελάχιστα χαρακτηριστικά " , υποδιαίρεση ι ) :  - δεύτερη περίπτωση : ο όρος " πλυμένες " αντικαθίσταται από τον όρο " καθαρισμένες " .  - τελευταία περίπτωση : ο όρος " στεγνωμένες " αντικαθίσταται από τον όρο " ξανασφογγισμένες " .  - Παράγραφος Γ : " Κατάταξη " :  Υποδιαίρεση ι ) : Κατηγορία " Extra " :  - πρώτο εδάφιο : η ένδειξη " και υποχρεωτικώς πλυμένες " , αντικαθίσταται με την ένδειξη " και υποχρεωτικώς καθαρισμένες " .  - το τελευταίο εδάφιο αντικαθίσταται από το ακόλουθο εδάφιο :  " Πρέπει επίσης να παρουσιάζουν όλα τα χαρακτηριστικά και τον τυπικό χρωματισμό της ποικιλίας , εκτός από κάθε χρωματισμό πράσινο ή ιοειδή / πορφυρό στο λαιμό . "  Υποδιαίρεση ιι ) : Κατηγορία Ι :  - τρίτο εδάφιο : καταργείται η ένδειξη " η μικρή ακραία ρίζα δύναται να ελλείπει . "  - το τελευταίο εδάφιο αντικαθισταται από το ακόλουθο εδάφιο :  " Ενας χρωματισμός πράσινος ή ιοειδής / πορφυρός είναι αποδεκτός στο λαιμό εντός του ορίου του 1 εκατοστομέτρου για τις ρίζες καρόττων , των οποίων το μήκος δεν υπερβαίνει τα 8 εκατοστόμετρα και των 2 εκατοστομέτρων για τις άλλες ρίζες των καρόττων . "  Υποδιαίρεση ιιι ) : Κατηγορία ΙΙ :  - το τελευταίο εδάφιο αντικαθισταται από το ακόλουθο εδάφιο :  " Ενας χρωματισμός πράσινος ή ιοειδής / πορφυρός είναι αποδεκτός στο λαιμό εντός του ορίου των 2 εκατοστομέτρων για τις ρίζες των καρόττων , των οποίων το μήκος δεν υπερβαίνει τα 10 εκατοστόμετρα και των 3 εκατοστομέτρων για τις άλλες ρίζες των καρόττων . "  ΙΙ . Στον τίτλο ΙΙΙ : " ΤΑΞΙΝΟΜΗΣΗ ΚΑΤΑ ΜΕΓΕΘΟΣ " :  Το τελευταίο εδάφιο αντικαθίσταται από το ακόλουθο εδάφιο :  " Για τις κατηγορίες Ι και ΙΙ , η διαφορά της διαμέτρου ή η διαφορά βάρους μεταξύ της πιο μικρής και της πιο χονδρής ρίζας που περιέχονται στο ίδιο κιβώτιο δεν πρέπει να υπερβαίνει τα 30 χιλιοστόμετρα ή 200 γραμμάρια . Εν τούτοις , σε περίπτωση φορτώσεως χύμα ( κατηγορία ΙΙ ) , οι ρίζες πρέπει να ανταποκρίνονται μόνο στο κατωτέρω μέγεθος . "  ΙΙΙ . Στον τίτλο IV : " ΑΝΟΧΕΣ " :  - Παράγραφος Α : " Ανοχές ποιότητος " :  Υποδιάκριση ι ) : Κατηγορία " Εξτρα " :  - Το κείμενο της πρώτης περιπτώσεως αντικαθίσταται από το ακόλουθο κείμενο :  " 5 % κατά βάρος ριζών που έχουν ένα ελαφρό ίχνος χρωματισμού πράσινου ή ιοειδούς / πορφυρού στο λαιμό , μη λαμβανομένης υπόψη αυτής της ανοχής στον υπολογισμό του αθροίσματος των ανοχών . "  Υποδιαίρεση ιιι ) : Κατηγορία ΙΙ :  - Προστίθεται η ακόλουθη φράση :  " Σε περίπτωση φορτώσεως χύμα , η ανοχή αυτή εφαρμόζεται ανά μονάδα μεταφοράς ή ανά παρτίδα αν η μονάδα μεταφοράς περιέχει πολλές παρτίδες . "  - Παράγραφος Β : " Ανοχές μεγέθους " :  - Προστίθεται η ακόλουθη φράση :  " Σε περίπτωση φορτώσεως χύμα , η ανοχή αυτή εφαρμόζεται ανά μονάδα μεταφοράς ή ανά παρτίδα αν η μονάδα μεταφοράς περιέχει πολλές παρτίδες . "  IV . Στον τίτλο V : " ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ " :  - Οι διατάξεις της παραγράφου Α : " Ομοιογένεια " αντικαθίσταται από τις ακόλουθες διατάξεις :  " Κάθε συσκευασία ή σε περίπτωση φορτώσεως χύμα , κάθε παρτίδα πρέπει να περιέχει καρόττα της ίδιας ποικιλίας , ποιοτικής κατηγορίας και του ίδιου μεγέθους εφ ' όσον , σε ό,τι αφορά το τελευταίο αυτό κριτήριο , επιβάλλεται ταξινόμηση κατά μέγεθος . "  - Παράγραφος Β : " Συσκευασία " :  Τελευταίο εδάφιο : Ο όρος " πλυμένες " αντικαθίσταται από τον όρο " καθαρισμένες " .  V . Στον τίτλο VI : " ΣΗΜΑΝΣΗ " :  - Οι διατάξεις της παραγράφου Β : " Ειδος του προϊόντος " αντικαθίσταται από τις ακόλουθες διατάξεις :  " ι ) Ονομα ποικιλίας για την κατηγορία " Εξτρα " ,  ιι ) " καρόττα σε δέσμες " ή " καρόττα χωρίς φύλλα " , " πρώιμα καρόττα " ή " καρόττα γιά διατήρηση " } Οταν το περιεχόμενο του κιβωτίου δεν είναι εξωτερικά ορατό . "  - Οι διατάξεις της παραγράφου Δ : " Εμπορικά χαρακτηριστικά " αντικαθίσταται από τις ακόλουθες διατάξεις :  " Κατηγορία :  - Αριθμός δεσμών , για τα καρόττα που παρουσιάζονται σε δέσμες . "  ΠΑΡΑΡΤΗΜΑ ΙV  Τροποποιήσεις των κοινών κανόνων ποιότητος για τα κεράσια  ( Παράρτημα Ι/8 του κανονισμού αριθ . 58 )  Ι . Στον τίτλο ΙΙ : " ΧΑΡΑΚΤΗΡΙΣΤΙΚΑ ΠΟΙΟΤΗΤΟΣ " :  - Παράγραφος Β : " Ελάχιστα χαρακτηριστικά " : υποδιαίρεση ι ) :  - Οι διατάξεις της πρώτης περιπτώσεως αντικαθίσταται από τις ακόλουθες διατάξεις :  " - ακέραια   - όψεως νωπής " .  - Καταργείται η ένδειξη " απαλλαγμένα από κάθε ελάττωμα και ιδίως από ίχνη χαλαζιού , εγκαύματα , σκασίματα μώλωπες " ( τελευταία περίπτωση ) .  - Παράγραφος Γ : " Κατάταξη " :  - Οι διατάξεις που αναφέρονται υπό ιι ) : " Κατηγορία Ι " αντικαθίσταται από τις ακόλουθες διατάξεις :  " Τα φρούτα που κατατάσσονται στην κατηγορία αυτή πρέπει να είναι καλής ποιότητος . Πρέπει να παρουσιάζουν τα τυπικά χαρακτηριστικά της ποικιλίας . Εν τούτοις , δύνανται να γίνουν αποδεκτά :  - ένα ελαφρό ελάττωμα στο σχήμα ή στην ανάπτυξη   - ένα ελαφρό ελάττωμα χρωματισμού .  Πρέπει να είναι απαλλαγμένα από εγκαύματα , σκασίματα , μώλωπες και ελαττώματα οφειλόμενα σε χαλάζι . "  ΙΙ . Στον τίτλο V : " ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ "  - Οι διατάξεις της παραγράφου Α : " Ομοιογένεια " αντικαθίσταται από τις ακόλουθες διατάξεις :  " Το περιεχόμενο κάθε κιβωτίου πρέπει να είναι ομοιογενές και πρέπει να αποτελείται μόνο από φρούτα της ιδίας ποικιλίας και της ίδιας ποιοτικής κατηγορίας . Το πάχος των φρούτων πρέπει να είναι σχεδόν ομοιόμορφο .  Επί πλέον τα φρούτα που κατατάσσοντι στην κατηγορία " Εξτρα " , πρέπει να παρουσιάζουν ομοιόμορφο χρωματισμό και ωριμότητα . "  - Παράγραφος Β : " Συσκευασία " :  Πρώτο εδάφιο : καταργείται η φράση " Το εμπόρευμα πρέπει να χωρίζεται από το κάτω μέρος , τις πλευρές και ενδεχομένως από το κάλυμμα με κατάλληλο μέσο προστασίας . "  ( 1 ) ΕΕ αριθ . 30 της 20.4.1962 , σ . 965/62 .  ( 2 ) ΕΕ αριθ . 56 της 7.7.1962 , σ . 1606/62 .